Una dintre cele mai spectaculoase peșteri din zona Banatului se deschide în prima zi din aprilie.
Ca în fiecare an, pe data de 1 aprilie, administraţia Parcului Naţional Semenic-Cheile Caraşului redeschide pentru publicul larg una dintre cele mai spectaculoase peşteri din zona Banatului, dar şi din ţară: Peştera Comarnic!
Astfel, pasionații de frumuseți subterane vor avea ocazia să exploreze una dintre cele mai interesante rezervații speologice din Munții Banatului, relatează caon.
Programul de vizitare este structurat pe intervalele orare (10:30-12:30, 13:00-15:00, 15:30-17:30), iar în zilele de sâmbătă şi duminică se asigură ghid.
Grupul trebuie să fie de minim 5 persoane, spun reprezentanţii parcului, tariful de vizitare fiind de 25 lei pentru adulţi şi 10 lei pentru copii, elevi şi studenţi.
Pentru rezervările din timpul săptămânii este disponibil numărul de telefon 0727/506 575.
La gura peşterii dinspre Cantonul Comarnic se poate ajunge după ce se urcă cele 100 de trepte amenajate de Asociaţia Speologică "Exploratorii" din Reşiţa.
CITEȘTE ȘI: Trecem la ora de vară!